Derheqê Polîs Idris Aksoyo ke pê wesayîtê zirxinî Efe Tektekîno panc serre kişt qerarê beraatî ame girewtene.
Amed de 11ê êlula 2019î de polîrê tirkî Idris Aksoyî pê wesayîtê zirxinî da Efe Tektekînî ro û qetil kerd. Dewaya ke Aksoyî rê amebî akerdene de ewro qerarê beraatî ame girewtene.
Merdimanê Tektekînî û avûkatanê Merkezê Heqanê Domanan ê Baroyê Amedî yê ke dewa de ca genê da zanayene ke ê do vera nê qerarî muracatê mehkemeya serêne bikerê.
